Ek is lief vir meer van jou as wat jy dink: Jou humor is soos vars lug, elke sesde woord begin met 'n "f" en in ruil daarvoor kry jy tande van my, jou glimlag een van die mooiste skeppings, jou lyf is perfek alhoewel jy verskil van my, van jou bene, boude, hande, voete en nek hoef ek niks te sê nie, jy het definitiewe merke op jou lyf laat ink wat jou beskryf: radiance, prosperity en may goodness increase, jou eksentrisiteit is ongelooflik mooi, jy ruik na iets wat mens nie wil laat gaan nie, jy lyk altyd op jou beste al het jy nou net wakker geword met 'n growwe stem en ietwat "ek gaan jou nou moer as jy weer vir my kyk" look, jou sigaret in jou hand wat jy gebruik vir 'n wysvinger, jou teenwoordigheid kan aangevoel word deur iemand wat nie regtig gevoel het nie.
Jy kak my uit op 'n manier waar ek besef dit kom uit jou hart en ek sien dit as mooi en goed. Jy is eerlik oor jou gevoelens.
Die manier wat jy bestuur, jou gawe om te kan dans in 'n kar en woord vir woord van duisende songs kan memoriseer en die noot of twee wat uitkom terwyl jy met wit oorfone sit en werk, jou gawe om tuin te maak vanuit jou kantoor op 'n monitor, die geit om net uit 'n blikkie of sekere glas jou coke te drink en jou rituele voor jy gaan slaap, die gesprekke wat jy voer in jou slaap en hoe hard jy op jou tande kan kners.
Jy raak opgewonde oor die kleinste goedjies en hoe jy vir ure iets uit mekaar kan pluis en daaroor gesels. Jou manier van redineer, soos die van 'n 50jarige met aardse wysheid, jou famous woorde: "my nee is my nee"